stanford-oval/wikipedia huggingface dataset:
Mary Wilson
Nuoruus

Mary Wilson syntyi vuonna 1944 Mississippin Greenvillessä. Hän muutti vanhempiensa mukana ensin St. Louisiin ja sitten Chicagoon. Mary lähetettiin kuitenkin kolmivuotiaana asumaan tätinsä luokse Detroitiin. Wilson kertoi myöhemmin luulleensa tätiä ja tämän miestä biologisiksi vanhemmikseen, kunnes hänen äitinsä muutti Detroitiin. Mary Wilson oli tuolloin 10-vuotias.
Mary Wilson muutti 12-vuotiaana äitinsä kanssa Detroitin Brewster-Douglassin vuokrakerrostaloon. Siellä hän tapasi tulevat bändikaverinsa. Wilson alkooi ensin suunnitella yhtyettä Florence Ballardin kanssa, ja Diana Ross ja Betty McGlown liittyivät heihin pian tämän jälkeen. Heidän yhtyeensä sai alkuun nimen Primettes.
Ura

Ross taivutti entisen naapurinsa Smokey Robinsonin esittelemään yhtyeen Motownin Berry Gordylle, mutta tämä piti yhtyeen jäseninä liian nuorina. He saivat kuitenkin vuonna 1961 levytyssopimuksen nimellä The Supremes. Barbara Martin oli tässä vaiheessa korvannut McGlownin, mutta vuonna 1962 yhtyeestä tuli trio, kun Martin lähti siitä. Supremesin debyyttialbumi Meet the Supremes julkaistiin joulukuussa 1962. Gordy vaihtoi vuonna 1967 Balardin Cindy Birdsong ja nimesi yhtyeen Diana Ross & the Supremesiksi. Kun Ross aloitti kolme vuotta myöhemmin soolouransa, yhtyeestä tuli jälleen The Supremes. Wilson oli tässä vaiheessa yhtyeen ainoa alkuperäisjäsen.
Supremes levytti useita hittisinglejä 1960-luvulla. Heidän vuosien 1964–1967 hitteihin kuuluivat ”Baby Love”, ”Come See About Me”, ”Stop! In the Name of Love”, ”Back in My Arms Again”, ”I Hear a Symphony”, ”You Can’t Hurry Love”, ”You Keep Me Hanging On” ja ”Reflections”. Rossin lähdettyä yhtyeestä Supremes levytti vielä 1970-luvulla useita menestyneitä kappaleita, mutta hittilistojen kärkeen yhtye ei enää noussut.
Supremes lopetti vuonna 1977, ja Wilson teki sen jälkeen Motownin soololevytyksen Mary Wilson, joka ei kuitenkaan menestynyt. Se ei noussut Yhdysvaltain albumilistalle, ja sen ainoa single ylsi sijalle 95. Wilson julkaisi lopulta kaksi sooloalbumia ja kiersi oman esityksensä kanssa, joka yhdisteli kabareeta ja Supremesin vanhoja kappaleita. Wilsonin viimeiseksi singleksi jäi vuonna 2015 julkaistu Time to Move On.
Ensimmäisen soololevynsä jälkeen Wilson vietti hiljaiseloa aina vuoteen 1985, jolloin hän julkaisi kohua herättäneen muistelmateoksensa Dreamgirl: My Life As a Supreme. Siinä hän kuvasi yhtyeen tarkoin harkitun julkisuuskuvan taustatapahtumia ja oli erityisen kriittinen Diana Rossia kohtaan. Wilson kuvasi Rossin huomiotahakeneeksi ja selkäänpuukottavaksi diivaksi, joka käytti suhdettansa Berry Gordyyn saadakseen mitä halusi. Wilson kirjoitti Dreamgirlin jälkeen vielä kaksi omaelämäkerrallista teosta.
Aiheesta muualla

Mary Wilsonin muistokirjotus Helsingin Sanomissa
Maria Epple

| Mitalit> Maa:   Saksa.Naisten alppihiihto.MM-kilpailut  | Mitalit> Maa:   Saksa.Naisten alppihiihto.MM-kilpailut  | Mitalit> Maa:   Saksa.Naisten alppihiihto.MM-kilpailut  | Maa:   Saksa> Naisten alppihiihto. |
| --- | --- | --- | --- |
|  Kultaa | Garmisch-Partenkirchen 1978 | suurpujottelu |  |
Maria Epple-Beck (o.s. Epple, s. 11. maaliskuuta 1959 Seeg, Baijeri, Saksan liittotasavalta) on saksalainen alppihiihtäjä. Hän edusti aktiiviurallaan TSV Seeg -seuraa. Hän on pituudeltaan 167 cm. Myös hänen sisarensa Irene Epple on ollut huipputason alppihiihtäjä.
Maria Epple voitti suurpujottelun maailmanmestaruuden Garmisch-Partenkirchenissa 1978 viiden sadasosasekunnin erolla Lise-Marie Morerodiin. Lake Placidin olympialaisissa 1980 hän sijoittui samassa lajissa kahdeksanneksi ja Schladmingin MM-kilpailuissa 1982 pujottelussa kuudenneksi. Sarajevon olympialaisissa 1984 hän oli pujottelussa kahdestoista ja suurpujottelussa kolmastoista, Bormion MM-kilpailuissa 1985 suurpujottelussa seitsemäs.
Epple sijoittui maailmancupin kokonaiskilpailussa neljänneksi kaudella 1981–1982, seitsemänneksi 1977–1978 ja yhdeksänneksi  1982–1983. Suurpujottelun maailmancupissa hän oli toinen kaudella 1981–1982 sekä kolmas 1977–1978 ja 1982–1983. Pujottelun maailmancupissa hän sijoittui viidenneksi kaudella 1984–1985.
Epple voitti viisi maailmancupin osakilpailua, sijoittui kolmetoista kertaa toiseksi ja viisi kertaa kolmanneksi. Hän voitti viisi Länsi-Saksan-mestaruutta, ja hänet valittiin Länsi-Saksan vuoden naisurheilijaksi 1978.
Maailmancupin osakilpailuvoitot

Lähde:FIS
| Päivä | Paikka | Laji |
| --- | --- | --- |
| 4. helmikuuta 1981 |  Zwiesel | suurpujottelu |
| 9. helmikuuta 1982 |  Oberstaufen | suurpujottelu |
| 27. helmikuuta 1982 |  Aspen | suurpujottelu |
| 25. maaliskuuta 1982 |  San Sicario | suurpujottelu |
| 25. tammikuuta 1985 |  Arosa | pujottelu |
Maria Elvira Salazar

| Maria Elvira Salazar |
| --- | --- |

Yhdysvaltain edustajainhuoneen jäsen Floridan 27. vaalipiiristä
 12. tammikuuta 2021 –  
Edeltäjä:  Donna Shalala
Henkilötiedot
Syntynyt: 1. marraskuuta 1961 (ikä 62) Miami, Florida, Yhdysvallat
Puoliso:  Renzo Maietto (vih. 1999–2010)
Lapset:  2
Tiedot
Puolue:  republikaanit
Aiheesta muualla
www.mariaelvira.com
Maria Elvira Salazar (s. 1. marraskuuta 1961 Miami, Florida) on yhdysvaltalainen republikaanisen puolueen poliitikko, joka on edustanut Floridan 27. vaalipiiriä Yhdysvaltain edustajainhuoneessa tammikuusta 2021 lähtien. Hän voitti marraskuun 2020 vaalit demokraattien Donna Shalalaa vastaan.
Aiheesta muualla

Kuvia tai muita tiedostoja aiheesta Maria Elvira Salazar Wikimedia Commonsissa
Salazarin viralliset kotisivut
Mefedroni

| Mefedroni |
| --- | --- |


Tunnisteet
IUPAC-nimi:  2-(metyyliamino)-1-(4-metyylifenyyli)propan-1-oni
CAS-numero:  1189805-46-6
PubChem CID:  45266826
SMILES:  CC1=CC=C(C=C1)C(=O)C(C)NC
Ominaisuudet
Molekyylikaava:  C11H15NO
Moolimassa:  177,242 g/mol
Ulkomuoto:  Hienojakoista valkoista jauhetta tai hieman värillistä jauhetta. Esiintyy myös tabletti- ja kapseli- muodossa.
Sulamispiste:  232 °C (505.15 K)
    
Mefedronia
Mefedronin oletetut metaboliitit, mukaan lukien 4-metyyliefedriini, ovat ihmisen verenkierrolle hengenvaarallisia.
Mefedroni on muuntohuume, joka tunnetaan myös nimillä 4-metyylimetkatinoni, 4-MMC tai 4-metyyliefedroni on synteettinen stimulantti joka kuuluu amfetamiini- ja katinoniryhmiin. Mefedronia kutsutaan slanginimillä drone, MCAT tai meow meow, ja sitä on valmistettu Kiinassa josta sitä on virrannut muualle maailmaan. Mefedroni muistuttaa vaikutuksiltaan amfetamiinia, MDMA:ta ja kokaiinia.
Stimulantin vaikutuksen lisäksi se aiheuttaa myös negatiivisia sivuvaikutuksia, joista yleisin on hampaiden narskuttelu.
Mefedroni tunnetaan niin kutsuttuna kylpysuolana Yhdysvalloissa.selvennä
Historia

Mefedroni kehitettiin ensimmäisen kerran vuonna 1929, mutta se ei tullut laajempaan tietoisuuteen ennen sen uudelleenlöytämistä vuonna 2003. Mefedroni on yksi sadoista muuntohuumeista joita on löydetty ja raportoitu viime vuosina, näistä mainiten muun muassa synteettiset kannabinoidit ja puolisynteettiset aineet kuten metyyliheksanamiini.
Lainsäädäntö

Mefedroni on listattu valtioneuvoston asetuksessa huumausaineina pidettävistä aineista, valmisteista ja kasveista.
Aiheesta muualla

Kuvia tai muita tiedostoja aiheesta Mefedroni Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mehcad Brooks

Mehcad Brooks
Mehcad Jason McKinley Brooks (s. 25. lokakuuta 1980, Austin, Texas) on yhdysvaltalainen näyttelijä ja entinen malli. Brooks työskenteli mallina 15-vuotiaasta asti. Vuosina 2005–2006 hänellä oli rooli sarjassa Täydelliset naiset. Vuonna 2006 hän esitti Harry Flournoyta elokuvassa Glory Road. Brooks näyttelee vuonna 2015 alkaneessa sarjassa Supergirl.
Aiheesta muualla

Mehcad Brooks Internet Movie Databasessa. (englanniksi)
(Arkistoitu – Internet Archive)
Maria Elena Boschi

Maria Elena Boschi
| --- | --- |
Syntynyt:  24. tammikuuta 1981  (43 vuotta) Montevarchi  
Syntymänimi:  Maria Elena Boschi 
Kansalaisuus:  Italia  
Koulutus:  Firenzen yliopisto  
Ammatit:  poliitikko, lakimies, juristi  
muokkaa - muokkaa wikitekstiä - muokkaa Wikidataa
Maria Elena Boschi (s. 24 tammikuuta 1981, Montevarchi, Italia) on italialainen poliitikko ja demokraattisen puolueen poliitikko. Maria Boschi oli Matteo Renzin hallituksen perustuslakiuudistuksesta vastaava ministeri 2014–2016. Uudistuksen kaatuminen johti pääministerinä olleen Renzin eroon. Boschi jatkoi 12 joulukuuta 2016 Paolo Gentilonin hallituksessa valtiosihteerinä. Boschi on koulutukseltaan yrityslakimies ja valmistui Firenzen yliopistosta.
Aiheesta muualla

Kuvia tai muita tiedostoja aiheesta Maria Elena Boschi Wikimedia Commonsissa
Matti Järviharju

Matti Valentin Järviharju (s. 24. tammikuuta 1944 Kauhajoki) on suomalainen poliitikko, yrittäjä ja merikapteeni. Hän on toiminut Suomen Isänmaallinen kansanliike rp:n puheenjohtajana, sitoutumattomana kuntapoliitikkona perussuomalaisissa ja kokoomuksessa, uuden IKL:n ja Sinivalkoinen puolue ry:n puheenjohtajana sekä Perustuslaillisen oikeistopuolueen varapuheenjohtajana. Europarlamenttivaaleissa 2004 hän oli Suomen Kansan Sinivalkoisten ehdokkaana ja europarlamenttivaaleissa 2014 hän oli Muutos 2011 -puolueen ehdokkaana. Järviharju on myös kansallismielisen Suomen Sisun jäsen.
Elämä

Vuosina 1960–1976 Järviharju oli merimies ja suoritti merikapteenin tutkinnon. Kyproksen kriisissä hän oli mukana rauhanturvaajana 1963–1964. Viron uudelleenitsenäistymisen aikaan hän keräsi varoja ja autoja Viron poliisin käyttöön ja toimi Suomi–Viro-seuran puheenjohtajana.
14. tammikuuta 2000 54-vuotias kauhajokinen mies räjäytti suuren määrän räjähteitä Koskenkylässä, Kauhajoen rannassa, Harikko oy:n kohdalla. Harikko oy on Järviharjun omistuksessa. Räjähdyksen seurauksena lähialueen talot vavahtelivat ja ikkunoita rikkoutui. Räjähdys oli Järviharjun mukaan suunnattu häntä vastaan. Vuoden 1999 lopussa Järviharjun Aikalajärven rannassa sijainnut loma-asunto joutui pommi-iskun kohteeksi.
Järviharjulla oli 2000-luvun alussa yhteinen puoluehanke turkulaisen kaupunginvaltuutetun, silloisen Kansallinen Rintama ry:n (sittemmin Suomen Kansan Sinivalkoiset rp) puheenjohtajan Olavi Mäenpään ja Isänmaallinen Oikeisto ry:n (sittemmin Suomi – Isänmaa rp) puheenjohtajan, lahtelaisen Väinö Kuisman kanssa, mutta nimellä Sinivalkoinen puolue toiminut yhdistys kaatui kiistoihin puheenjohtajuudesta.
Järviharju osallistui vuoden 2011 eduskuntavaaleihin Vapauspuolue (VP) – Suomen tulevaisuus rp:n ehdokkaana. Saman vuoden lokakuussa hänet valittiin Vapauspuolueen puoluehallitukseen. Olavi Mäenpää kuitenkin nosti kokouksen päätösvallattomuudesta kanteen, jonka seurauksena hallituksesta tuli laiton. Oikeuskulujen takia Vapauspuolue jätti toukokuussa 2012 konkurssihakemuksen, joka pian peruttiin. Puolue erotti tuon kokouksen puheenjohtajana toimineen Järviharjun puolueesta ja nosti häntä vastaan kanteen Pirkanmaan käräjäoikeudessa.
Ilmajoen kunnanvaltuuston varavaltuutettuna Järviharju on muun muassa vaatinut muiden valtuutettujen eroa rattijuopumustuomion ja kulttuurialan koulutuksen kunnasta pois siirron kannattamisen vuoksi. Järviharju on ollut kunnanvaltuutettu sekä Ilmajoella että Kauhajoella.
Aiheesta muualla

Matti Järviharjun blogi
Matthew Lewis

| Matthew David Lewis |
| --- | --- |
 Matthew Lewis vuonna 2011.
Henkilötiedot
Koko nimi:  Matthew David Lewis
Syntynyt: 27. kesäkuuta 1989 (ikä 35) Leeds, Englanti, Iso-Britannia
Ammatti:  näyttelijä
Näyttelijä
Merkittävät roolit:  Neville Longbottom (Harry Potter -elokuvasarjassa)
Aiheesta muualla
matthew-lewis.com
IMDb 
Matthew David Lewis (s. 27. kesäkuuta 1989 Leeds, Englanti, Iso-Britannia[lähde? ]) on brittiläinen näyttelijä. Hän on näytellyt muun muassa Harry Potter -elokuvissa Neville Longbottomin roolissa.
Lapsuus

Lewis syntyi Horsforthissa, Leedsin kaupungissa, Länsi-Yorkshiressa Englannissa Lynda (o.s. Needham) ja Adrian Lewisin perheeseen. Hän on sisaruksista nuorin ja hänellä on kaksi vanhempaa veljeä, Christopher ja Anthony, sekä sisar Cyndi. Matthew on innokas rugbyfani ja kannattaa joukkuetta Leeds Rhinos. Hän aloitti Harry Potter -kirjasarjan lukemisen yhdeksänvuotiaana ja on nimennyt J. K. Rowlingin lisäksi suosikkikirjailijakseen Darren Shanin.[lähde? ]
Ura

Lewis aloitti näyttelemisen jo viisivuotiaana televisio-ohjelmassa Elämän kaikki kortit. Lisäksi hän on näytellyt pieniä rooleja useissa sarjoissa, kuten Emmerdalessa.
Ennen ensimmäisen Harry Potter -elokuvan kuvauksia Lewis haki Neville Longbottomin roolia, ja näyttelikin tätä kaikissa kahdeksassa sarjan osassa. Roolia varten hän käytti tekohampaita, kahta numeroa liian suuria kenkiä ja muovinpaloja korviensa takana saadakseen ne höröttämään entistä enemmän. Elokuvan Harry Potter ja Feeniksin kilta kuvauksissa Lewisin tärykalvo repesi Bellatrix Lestrangea näytelleen Helena Bonham Carterin sohaistessa taikasauvan hänen korvaansa.[lähde? ]
Vuonna 2011 hän näytteli Lester Colea Agatha Christien kiertävässä näytelmässä Verdict.[lähde? ]
Lewis kävi marraskuussa 2010 markkinointikiertueella Helsingissä yhdessä Luna Lovekivaa esittävän Evanna Lynchin kanssa.
Filmografia

| Vuosi | Nimi | Alkuperäinen nimi | Rooli/tehtävä | Laji | Huomioita |
| --- | --- | --- | --- | --- | --- |
| 1995 | Elämän kaikki kortit | Some Kind of Life | Johathan Taylor |  |  |
| 1996 | Yorkshiren etsivät | Dalziel and Pascoe | Davy Plessey | TV-sarja | 1 jakso |
| 1997 | Sydän paikallaan | Where the Heart Is | Billy Bevan | TV-sarja | 1 jakso |
| 1998 | Sydämen asialla | Heartbeat | Alan Quigley | TV-sarja | 1 jakso |
| 2001 | Harry Potter ja viisasten kivi | Harry Potter and the Philosopher’s Stone | Neville Longbottom | Elokuva |  |
| 2002 | Harry Potter ja salaisuuksien kammio | Harry Potter and the Chamber of Secrets | Neville Longbottom | Elokuva |  |
| 2004 | Harry Potter ja Azkabanin vanki | Harry Potter and the Prisoner of Azkaban | Neville Longbottom | Elokuva |  |
| 2005 | Harry Potter ja liekehtivä pikari | Harry Potter and the Goblet of Fire | Neville Longbottom | Elokuva |  |
| 2007 | Harry Potter ja Feeniksin kilta | Harry Potter and the Order of the Phoenix | Neville Longbottom | Elokuva |  |
| 2009 | Harry Potter ja puoliverinen prinssi | Harry Potter and the Half-Blood Prince | Neville Longbottom | Elokuva |  |
| 2010 | Harry Potter ja kuoleman varjelukset, osa 1 | Harry Potter and the Deathly Hallows: Part I | Neville Longbottom | Elokuva |  |
| 2011 | Harry Potter ja kuoleman varjelukset, osa 2 | Harry Potter and the Deathly Hallows: Part II | Neville Longbottom | Elokuva |  |
| 2015 | Murha paratiisissa | Death in Paradise | Dominic Claydon | TV-sarja | 1 jakso |
| 2016 | Happy Valley, varjojen laakso | Happy Valley | Sean Balmforth | TV-sarja |  |
| 2016 | Kerro minulle jotain hyvää | Me Before You | Patrick | Elokuva |  |
| 2018 | Terminal | Terminal | Lenny | Elokuva |  |
Aiheesta muualla

Lewisin viralliset sivut (Arkistoitu – Internet Archive). (englanniksi)
Matthew David Lewis Internet Movie Databasessa. (englanniksi)
Henri Lassander: Matthew Lewis oppi pitämään Nevillestä (Arkistoitu – Internet Archive). Dome.fi 15.11.2010.
Olavi Huhtala (yritysjohtaja)

Olavi Huhtala on suomalainen yritysjohtaja, joka on ollut SSAB Europen toimitusjohtaja syyskuusta 2014 alkaen. Hän on toiminut aiemmin Rautaruukin toimitusjohtajana.
Olavi Hulkko

Olavi Hulkko
Vihtori Olavi Hulkko (1. lokakuuta 1904 Kemi – 4. heinäkuuta 1988 Oulu) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Hulkon vanhemmat olivat tehtailija Enok Viktor Hulkko ja Hanna Katariina Martti ja puoliso 1929–1967 Olga Alice (Liisi) Mäkelä. Hulkko tuli ylioppilaaksi Kemin suomalaisesta yhteiskoulusta 1924 ja suoritti Helsingin kauppakorkeakoulun päästötutkinnon 1929. Hän opiskeli ja harjoitteli myös Englannissa 1930-luvulla ja teki lukuisia opintomatkoja ympäri maailmaa. Hulkko oli Kemin tullikamarin ylimääräinen kamarikirjuri ja ekspeditööri purjehduskausina 1926–1929, T:mi Helmer Husan konttoripäällikkö Torniossa 1929–1934, Ab Kemi Oy:n Karihaaran liikkeen johtaja 1935–1936, Oulu Oy:n prokuristi ja kirjanpito-osaston päällikkö 1936–1939, Veljekset Åströmin myyntipäällikkö 1939–1942, Höckertin Seuraajat Oy:n johtaja ja johtokunnan sihteeri Kemissä 1942–1945, johtokunnan jäsen 1943–1947 ja toimitusjohtaja 1945–1947 ja Käyttöauto Oy:n toimitusjohtaja Oulussa 1945–1968 sekä yhtiön osakas ja hallituksen jäsen 1945–1981 ja puheenjohtaja 1963–1981. Oulun kaupunginvaltuuston jäsen Hulkko oli 1951–1968 ja kaupunginhallituksen jäsen 1951–1952, 1956–1958 ja 1961–1965. Hänellä oli lisäksi useita autokauppa-alan ja muita luottamustehtäviä. Hulkko tunnettiin myös radioamatöörinä. Alankomaiden varakonsulina 1948–1956 toiminut Hulkko oli sotilasarvoltaan reservin majuri (1942). Hän sai kauppaneuvoksen arvonimen 1966.
Kauppaneuvos Veikko Hulkko on Olavi Hulkon poika.
Matti Järvinen (jääkiekkomaalivahti)

| Matti Järvinen> Henkilötiedot |
| --- | --- |
Syntynyt: 20. huhtikuuta 1984 (ikä 40)  Pori, Suomi
Jääkiekkoilija
Pelipaikka:  maalivahti
Hanska:  oikea
Pituus:  175 cm
Paino:  76 kg
Aik. seurat:  Porin Ässät
Seurat:  2003–2008
Matti Järvinen (s. 20. huhtikuuta 1984 Pori) on entinen suomalainen jääkiekkomaalivahti. Hän edusti urallaan pääsarjatasolla Porin Ässiä sekä norjalaisia Manglerud Star Ishockeyta ja Vålerenga Ishockeyta.
Ammattilaisura

2000-01: Porin Ässät: 0 ottelua
2001-02: Porin Ässät: 0 ottelua
2003-04: Porin Ässät: 5 ottelua, torjuntaprosentti 88,6 %
2004-05: Bodens IK (Allsvenskan): 25 ottelua, torjuntaprosentti 85,6 %
2005-06: Manglerud Star Ishockey (GET-ligaen): 34 ottelua, torjuntaprosentti 86,2 %
2006-07: Vålerenga Ishockey (GET-ligaen): 5 ottelua, torjuntaprosentti 91,7 %
2006-07: Grums IK (Ruotsin 1. divisioona): 6 ottelua, torjuntaprosentti 84,8 %
2007-08: Vålerenga Ishockey 2 (Norjan 1. divisioona): 2 ottelua, torjuntaprosentti 81,7 %
2007-08: Vålerenga Ishockey: 2 ottelua, torjuntaprosentti 86,8 %
Aiheesta muualla

Eliteprospects (englanniksi)
Max Baucus

Max Baucus
Max Sieben Baucus (s. 11. joulukuuta 1941, Helena, Montana) on yhdysvaltalainen demokraattipoliitikko. Hän edusti Montanaa Yhdysvaltain senaatissa 15. joulukuuta 1978 – 6. helmikuuta 2014. Maaliskuusta 2015 hän on ollut Yhdysvaltain Kiinan suurlähettiläs.
Baucus suoritti taloustieteen tutkinnon Stanfordin yliopistossa vuonna 1964, minkä jälkeen hän opiskeli oikeustiedettä ja valmistui lakimieheksi vuonna 1967. Valmistumisensa jälkeen hän työskenteli kolme vuotta arvopaperimarkkinoita valvovassa SEC:ssä, Washingtonissa.
Baucus muutti takaisin Montanaan vuonna 1971. Vuonna 1973 hänet valittiin Montanan edustajainhuoneeseen ja vuonna 1974 Yhdysvaltain edustajainhuoneeseen, jonne hänet valittiin uudelleen vuonna 1976. Marraskuussa 1978 Baucus valiittiin senaatiin seuraavan vuoden alussa alkavalle kaudelle, mutta hänet nimitettiin virkaan jo joulukuussa senaattori Paul G. Hatfieldin erottua tehtävästä. Baucus pysyi virassa yhtäjaksoisesti vuoteen 2014 saakka.
Yksityiselämä

Baucus on ollut kolmesti naimisissa. Vuonna 1982 hän erosi Ann Geracimoksesta, jonka kanssa hänellä on poika. Vuosina 1983–2009 hän oli naimisissa Wanda Mingen kanssa. Kesällä 2011 Baucus avioitui aiemman avustajansa Melodee Hanesin kanssa. Ennen suhteen paljastumista Baucus oli suosittanut alkuvuonna 2009 Hanesia Montanan osavaltion valtakunnansyyttäjän (U.S. Attorney) virkaan. Hanes vetäytyi ehdokkuudesta ennen eturistiriidan paljastumista.
Aiheesta muualla

Kuvia tai muita tiedostoja aiheesta Max Baucus Wikimedia Commonsissa
Luistari

| Luistari |
| --- | --- |
 Kesälampaat hoitavat kalmistoaluetta. Etualalla hautaröykkiöiden kiviä.
Sijainti
 
Koordinaatit:  61.112948°N, 22.146163°E
Valtio:  Suomi
Historia
Tyyppi:  kalmisto, röykkiöhauta, asuinpaikka
Huippukausi:  pronssikausi, rautakausi, keskiaika
Kaupunki:  Eura
Aiheesta muualla
  Luistari Commonsissa 
Infobox OKNimi-testi OK: 
Luistari on Euran kunnassa sijaitseva muinaisjäännösalue. Se on yksi Suomen merkittävimmistä ja eniten tutkituista arkeologisista kohteista. Luistarin muinaisjäännösalue käsittää pronssi- ja varhaisrautakautisen asuinpaikan sekä Suomen suurimman myöhäisrautakautisen kalmiston. Luistari on tunnettu ensisijaisesti kalmistosta tehtyjen puku- ja esinelöytöjen vuoksi ja vuosikymmeniä jatkuneiden tutkimusten avulla on saatu paljon uutta tietoa muun muassa viikinkiaikaisesta kulttuurista ja pukeutumisesta. Luistarin haudan numero 56 perusteella on 1970-luvulla rekonstruoitu Euran emännän puku.
Sijainti

Luistari sijaitsee Kauttualla kantatie 43:n länsipuolella, noin kaksi kilometriä etelään Euran kirkosta. Luistarin lisäksi lähialueella sijaitsee myös toistakymmentä muuta eri-ikäistä kalmistoa ja asuinpaikkaa. Ne ovat kaikki sijoittuneet Pyhäjärven pohjoispäähän, järvestä alkunsa saavan Eurajoen rannoille. Luistari on jokilaakson kalmistoista eteläisin. Kauttuan rautakautisen kylän arvellaan sijainneen aivan Luistarin vieressä, nykyisen maantien itäpuolella olevalla pellolla. Yli tuhat vuotta asuttuna ollut kylä on autioitunut isonjaon myötä 1700-luvulla. Lähistöllä sijaitsee myös 700–800-luvuilla käytössä ollut Kauttuan linnavuori, josta oli näköyhteys Luistariin.
Luistarin kalmisto

Luistarin kalmisto löytyi vuonna 1969 viemäritöiden yhteydessä. Ojankaivuun yhteydessä löytyi hopeoitu miekka, joka ajoittuu 900-luvulle – eli viikinkiajalle (KM17847:1). Löydön jälkeen paikalla suoritettiin pelastuskaivauksia, joissa paljastui lisää hautoja. Kaivauksia jatkettiin seuraavina kesinä alueilla, joiden arveltiin olevan vaarassa tuhoutua työmaan vuoksi. Paikan laajuuden selvittyä Luistarissa suoritettiin arkeologisia tutkimuksia vv. 1969-1992 dosentti Pirkko-Liisa Lehtosalo-Hilanderin johdolla.  Eurassa ei tiettävästi ollut perimätietoa Luistarin käytöstä hautausmaana, vaikka osa alueesta oli 1600-luvun karttojen perusteella jätetty viljelemättä. Tämä saattoi johtua alueen kivikkoisuudesta, tai siitä että paikassa tiedettiin olevan hautoja. Myöhempinä aikoina Luistarin alue on ollut osittain maanviljelykäytössä ja osittain joutomaana. Viimeisimmissä kaivaustutkimuksissa löydettiin jälkiä myös kalmiston vieressä tapahtuneesta muinaisemmasta viljelystä.